***Fifty Shades Freed*** er en amerikansk romantisk dramafilm fra 2018. Regissør var James Foley, og manus ble skrevet av Niall Leonard. Filmen er basert på E. L. James sin roman med samme navn, publisert i 2012. Dette var den tredje og siste filmen i Fifty Shades-filmtrilogien, etter *Fifty Shades of Grey* fra 2015 og *Fifty Shades Darker* fra 2017. Filmen har Dakota Johnson og Jamie Dornan i hovedrollene, som henholdsvis Anastasia Steele og Christian Gray. Filmen ble først publisert i USA den 9. februar 2018.

Sammendrag
----------

Nygifte Christian Gray og Anastasia Steele blir tvunget til å avbryte bryllupsreisen deres, og reise hjem igjen etter å ha mottatt nyheter om et innbrudd ved Christians hovedkvarter. Noen datafiler har blitt stjålet. Video fra et sikkerhetskamera identifiserer gjerningsmannen som Jack Hyde, Anas tidligere redaktør og arbeidsgiver. I mellomtiden blir Ana introdusert for, og får hennes nye personlige sikkerhetsvakter. Christian overrasker Ana med å kjøpe ett hus, og han har ansatt en attraktiv arkitekt, Gia Matteo, for å gjenoppbygge huset. Ana blir irritert når Gia åpent flørter med Christian i Ana’s nærvær. Ana truer Gia med sparken hvis hun fortsetter å flørte, og tvinger henne til å stoppe. Når Christian er på forretningsreise, møter Ana hennes venninne, Kate Kavanagh, for en drink. Kate er sammen med Christians eldre bror Elliot Gray, og hun mistenker at Elliot kanskje har en affære med Gia - som også er Elliots forretningsforbindelse. Når Ana kommer hjem, møter hun Jack Hyde som forsøker å kidnappe henne. Anas sikkerhetsvakter stopper ham, og Jack blir arrestert. 

Etter en krangel med Christian om hennes fest sammen med Kate, kjefter Ana på Christian for å være alt for kontrollerende ovenfor henne - og hun krever mer frihet i forholdet deres. Kort tid senere overrasker Christian henne med en tur til Aspen, og de tar med seg vennene Kate, Elliot, Mia og José. Elliot Gray ønsker å gifte seg med Kate, som sier ja. De nygifte fortsetter med deres erotiske seksuelle eksperimentering, men en dag kunngjør Ana at hun er gravid. Christian blir dypt forstyrret, og sier at han hadde helt andre planer for deres første år som ektepar. Christian går sin vei, og drikker seg kraftig beruset. Når han kommer tilbake oppdager Ana at Christian hadde møtt hans tidligere kjæreste og BDSM-partner, Elena Lincoln. Ana blir sint og låser seg inne på ett annet rom for natten. De fortsetter å krangle neste morgen, og Ana forteller hvor viktig babyen er for henne. 

Kort tid senere tar Jack Hyde kontakt med dem, og krever løsepenger for Mia, Christians kidnappede søster. Hyde krever fem millioner dollar i kontanter, som skal leveres i løpet av to timer. Han truer med å drepe Mia hvis kravet hans ikke blir oppfylt i tide. Han advarer dem mot å kontakte politiet eller noen andre, og at Ana skal levere pengene alene. Ana tar med seg en revolver fra Christian's skrivebord, og går deretter til en bank for å få tak i hele beløpet. Den mistenksomme bank-sjefen kontakter Christian, som tror Ana ønsker å forlate ham. Hyde instruerer Ana om å komme i en bil parkert i smug, og overlevere telefonen hennes som blir kastet. Ana lurer Hyde ved å gi ham bank-sjefens telefon som hun stjal tidligere i banken, og hun legger sin egen telefon sammen med pengene. Ana oppdager at Jacks medskyldige er hennes medarbeider, Liz. Ana kommer til avleveringsstedet med pengene. Hyde, psykotisk og hevngjerrig, angriper Ana som trekker revolver for å skyte Hyde i beinet. 

Christian og hans sikkerhetsteam, som elektronisk sporer opp Anas mobiltelefon, dukker opp og oppdager Hyde og Liz. Ana våkner tre dager senere på sykehuset, med Christian ved hennes side. Christian forstår hvor viktig babyen deres er for henne, og de forsoner seg. Ana kommer hjem dagen etter. Christians private etterforsker, Welch, har lagt igjen en rapport som viser at Christian og Hyde faktisk hadde delt samme fosterfamilie som barn, selv om Christian ikke har noe minne om dette. Hyde var hevngjerrig og misunnelig fordi den velstående Gray-familien valgte å adoptere Christian, i stedet for Hyde. Hyde presset også Liz til å være hans med-sammensvorne. Christian og Ana får også vite hvor Christians biologiske mor ligger gravlagt. De besøker graven hennes, og Christian legger igjen blomster ved graven. Åtte måneder senere har Christian og Ana fått en sønn som heter Teddy, og ett år senere er Ana gravid med deres andre barn.

Medvirkende
-----------

* Dakota Johnson som Anastasia «Ana» Gray
* Jamie Dornan som Christian Gray
* Eric Johnson som Jack Hyde, Anas tidligere sjef.
* Eloise Mumford som Katherine Kavanagh, Anas beste venn og Elliot Greys forlovede.
* Rita Ora som Mia Gray, adoptiv-datter av Carrick Gray og Dr. Grace Trevelyan Gray. Yngre søster av Christian og Elliot Gray.
* Luke Grimes som Elliot Gray, eldre bror til Christian og Mia Gray.
* Victor Rasuk som José Rodriguez, en av Anastasias venner.
* Max Martini som Jason Taylor, Christians personlige livvakt.
* Jennifer Ehle som Carla May Wilks, moren til Anastasia.
* Kim Basinger som Elena Lincoln. Christians tidligere BDSM-dominerende partner.
* Marcia Gay Harden som Grace Trevelyan Gray, Christians adoptiv-mor.
* Arielle Kebbel som Gia Matteo. Arkitekt ansatt for å designe Anastasia og Christians fremtidige hjem.
* Callum Keith Rennie som Ray, Anastasias tidligere stefar.
* Robinne Lee som Ros Bailey, Christians nestkommanderende.
* Brant Daugherty som Luke Sawyer, Anas livvakt.
* Amy Price-Francis som Liz Morgan.Jacks medskyldige.
* Ashleigh LaThrop som Hannah, Anas kollega og nære venninne.
* Fay Masterson som Gail Jones, Christian's husholderske.

Referanser
----------

1. 1 2 3 4 5 6 7 8 9 10 11 12 13 14 15 16 17 18  «Padesát odstínů svobody». *ČSFD* **(tsjekkisk)**. Besøkt 11. april 2020.
2. ↑  «Andrew Airlie». *ČSFD* **(tsjekkisk)**. Besøkt 11. april 2020.
3. ↑  «Gary Hudson». *ČSFD* **(tsjekkisk)**. Besøkt 11. april 2020.
4. ↑  «Robinne Lee». *ČSFD* **(tsjekkisk)**. Besøkt 11. april 2020.
5. ↑   nmhh.hu[Hentet fra Wikidata]
6. ↑  «Fifty Shades Freed». *Box Office Mojo* **(engelsk)**. Besøkt 11. april 2020.
7. ↑   Internet Movie Database, «Release Info», verkets språk flere språk, besøkt 11. april 2020[Hentet fra Wikidata]

Eksterne lenker
---------------

* (en) *Fifty Shades Freed* på Internet Movie Database Rediger på Wikidata

* (no) *Fifty Shades Freed* hos Filmfront Rediger på Wikidata

* (sv) *Fifty Shades Freed* i Svensk Filmdatabas Rediger på Wikidata

* (da) *Fifty Shades Freed* i Danmark Nationale Filminstitut Rediger på Wikidata

* (en) *Fifty Shades Freed* på AllMovie Rediger på Wikidata

* (fr) *Fifty Shades Freed* på Allociné Rediger på Wikidata

* (nl) *Fifty Shades Freed* på MovieMeter Rediger på Wikidata

* (en) *Fifty Shades Freed* på Turner Classic Movies Rediger på Wikidata

* (en) *Fifty Shades Freed* på Rotten Tomatoes Rediger på Wikidata

* (en) *Fifty Shades Freed* på Metacritic Rediger på Wikidata